Tallinna Kaarli kirik oligi 1927. aastal lihavõtte aegu justkui muusikaelu keskpunkt. Palmipuude  pühal, 10. aprillil, astus siin huvitava kavaga üles Tallinna Meestelaulu Selts Arkadius Krulli juhatusel. Kontserdi avas Guilmanti oreliteosega juba tuntud helikunstnik Johannes Jürgenson (Juhan Jürme). Pärast teda esines sajaliikmeline meeskoor, kes vastavas meeleolus esitas Mozarti väga populaarseks saanud «Ave verumi» ja Schuberti «Püha oled, Issand Sa».